मनाङले पनि चार विदेशीसहित १२ खेलाडी अनुबन्ध गरेको छ । ‘मासिक ८–९ लाख रुपैयाँ खर्च गरेको आठ महिना भइसक्यो,’ मनाङका अध्यक्ष मुखिया गुरुङले भने, ‘लिग नहुँदा खेलाडीलाई ७० प्रतिशत तलब दिइरहेका छौं । यसबेला प्रायोजकले भने आधा रकम मात्र दिन्छ । खेलाडीलाई भने बस्ने–खानेलगायत सबै सुविधा दिनुपर्छ । त्यसैले घाटा बढदो छ ।’ २०७३ सालमा चार उपाधि जित्दा मनाङले खेलाडीलाई पुरस्कारको ४० प्रतिशत बोनस दिएको थियो ।
